proxectonos/corpus_dominio_legal_administrativo_tmp huggingface dataset:
ORDE do 27 de xaneiro de 2004 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/02/2004

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde de 26 de novembro de 1993:
Mª Jesús Sánchez Chao: 32561454.
Elvira García Labandeira: 76517630.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a dirección xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 27 de xaneiro de 2004.
Celso Currás Fernández
Conselleiro de Educación e Ordenación
Universitaria
DECRETO 38/2004, do 6 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado enlace da estrada OU-504 co Polígono Industrial de Uceira (O Carballiño). Clave: OU/03/115.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/02/2004

Con data do 30 de outubro de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado enlace da estrada OU-504 co Polígono Industrial de Uceira (O Carballiño). Clave: OU/03/115.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
En virtude de todo o expuesto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día seis de febreiro de dous mil catro,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado enlace da estrada OU-504 co Polígono Industrial de Uceira (O Carballiño). Clave: OU/03/115.01.
Santiago de Compostela, seis de febreiro de dous mil catro.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas
e Vivenda
RESOLUCIÓN do 13 de febreiro de 2004 pola que se ordena a publicación do acordo do Consello da Xunta de Galicia do 12 de febreiro de 2004, polo que se aproba a modificación da relación de postos de traballo da Consellería de Xustiza, Interior e Administración Local.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 19/02/2004

A entrada en vigor do Decreto 16/2004, do 15 de xaneiro (DOG nº 18, do 28 de xaneiro), polo que se modifica a estructura organica da Consellería de Xustiza, Interior e Administración Local e as necesidades funcionais da referida consellería fan necesaria a modificación da súa actual relación de postos de traballo.
En consecuencia, por proposta da devandita consellería, consultadas as organizacións sindicais na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do doce de febreiro de dous mil catro, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Xustiza, Interior e
Administración Local, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como posto de libre designación, de acordo coa motivación que se especifica, o seguinte:
Código
Denominación
Motivación
XU.C02.00.001.15770.035
Servicio de Obras e Proxectos
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro). Posto de confianza
Visto o acordo adoptado polo Consello da Xunta de Galicia na súa reunión do doce de febreiro de dous mil catro, relativo á modificación da relación de postos de traballo da Consellería de Xustiza, Interior e Administración Local coa finalidade de cumpri-lo acordo, dispoño que se publique no Diario Oficial de Galicia como anexo a esta resolución.
Santiago de Compostela, 13 de febreiro de 2004.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Resolución do 9 de febreiro de 2004 pola que se establecen as bases reguladoras que rexerán as axudas e subvencións para a creación de empresas e a integración laboral da muller como estímulo a mulleres emprendedoras de Galicia (programa Emega) e se procede á súa convocatoria.
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 20/02/2004

Advertidos erros nos anexos da mencionada resolución, publicada no Diario Oficial de Galicia número 32, do luns 16 de febreiro de 2004, cómpre face-las seguintes correccións:
Na páxina 1.997, no anexo I, no epígrafe referido á documentación que se xunta, onde di: «Memoria descritiva do proxecto da actividade (anexo II)», debe dicir: «Memoria descritiva do proxecto da actividade (anexo III)».
Na páxina 1.997, no anexo I, no epígrafe referido á documentación que se xunta, onde di: «Declaración expresa de aceptación das actuacións de supresión e control», debe dicir: «Declaración expresa de aceptación das actuacións de supervisión e control».
Na páxina 2.000, no anexo IV, Memoria económica, na alínea c) conta de resultados (euros), onde di: «Total gastos (A)», debe dicir: «Total gastos (B)».
Na páxina 2.002, no anexo VII, debe suprimirse a referencia que se indica ó pé ó Delegado/a provincial da Consellería de Familia, Xuventude, Deporte e Voluntariado.
RESOLUCIÓN do 28 de xaneiro de 2004, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores de Muros, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/02/2004

Examinada a adaptación dos estatutos da Confraría de Pescadores de Muros ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 28 de setembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores de Muros que consta de 94 artigos, unha disposición adicional, unha derrogatoria, e unha derradeira (62 páxinas), inscribila no Rexistro de Confrarías e das súas federacións no folio 54 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 28 de xaneiro de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
RESOLUCIÓN do 12 de febreiro de 2004 pola que se fan públicos algúns dos acordos da comisión encargada da selección dos participantes no curso XXXVII para a obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 20/02/2004

Á vista do acordado na reunión do día 11 de febreiro de 2004 pola comisión encargada da selección dos participantes no curso XXXVII para a obtención
do diploma de directivo convocados por Resolución do 10 de decembro de 2003 (DOG nº 244, do 17 de decembro).
RESOLVO:
1º Anuncia-la publicación da relación provisional de excluídos da participación no curso XXXVII para a obtención do diploma de directivo.
2º Anuncia-la publicación da relación de admitidos para participar no proceso selectivo do XXXVII curso para a obtención do diploma de directivo, coas puntuacións correspondentes conforme o baremo aplicable.
3º As devanditas relacións estarán expostas no taboleiro de anuncios da EGAP. Tamén serán remitidas ó Centro de Información Administrativa e Atención ó Cidadán e ás delegacións provinciais da Consellería da Presidencia, Relacións Institucionais e Administración Pública.
4º Fixar un prazo de cinco días para que os interesados poidan aduci-las alegacións que estimen oportunas.
5º Publica-la puntuación mínima esixida para ser convocado á realización da entrevista. A dita puntuación fíxase en 0,24 puntos.
6º Anunciar que a lista definitiva de participantes se publicará só no taboleiro de anuncios da EGAP.
Santiago de Compostela, 12 de febreiro de 2004.
Domingo Bello Janeiro
Director da Escola Galega
de Administración Pública
SERVICIO GALEGO DE PROMOCIÓN DA IGUALDADE DO HOME
E DA MULLER
DECRETO 39/2004, do 6 de febreiro, polo que se acepta a título gratuíto a doazón de diverso equipamento con destino ó Complexo Hospitalario Universitario Juan Canalejo-Marítimo Oza da Coruña.
CONSELLERÍA DE SANIDADE — III. OUTRAS DISPOSICIÓNS — 20/02/2004

As empresas Elan Farma, SAU e Agfa Gevaert, S.A., ofrecen a doazón ó Servicio Galego de Saúde de diverso equipamento con destino ó Complexo Hospitalario Universitario Juan Canalejo-Marítimo Oza da Coruña.
Conforme o artigo 17.1º da Lei 3/1985, do 12 de abril, do patrimonio da comunidade autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da comunidade autónoma, de conformidade coa proposta do conselleiro de Sanidade e presidente do Servicio Galego de Saúde, e despois da deliberación do Consello da Xunta na súa reunión do día seis de febreiro de dous mil catro
DISPOÑO:
Artigo primeiro.-Acepta-la doazón do seguinte equipamento:
-1 Impresora, marca AGFA, modelo DRYSTAR-5500, cun valor de 34.858 A, doada pola empresa Agfa Gevaert, S.A. con destino ó servicio de radioloxía.
-1 Cabina de fluxo laminar, marca CYTOSTAR, modelo 11224, cun valor de 8.765 A, doada pola empresa Elan Farma, SAU, con destino ó servicio de farmacia.
Artigo segundo.-Os activos acéptanse segundo o establecido na normativa en materia patrimonial da comunidade autónoma, e destinaranse ó Complexo Hospitalario Universitario Juan Canalejo-Marítimo Oza da Coruña de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, seis de febreiro de dous mil catro.
Manuel Fraga Iribarne
Presidente
José María Hernández Cochón
Conselleiro de Sanidade
RESOLUCIÓN do 5 de febreiro de 2004 pola que se anuncia a apertura do prazo de presentación de solicitudes para cesión de gando de razas bovinas autóctonas.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 18/02/2004

Enmarcado no programa de mellora gandeira, o Centro de Recursos Zooxenéticos de Galicia sito no Pazo de Fontefiz (Coles-Ourense) fai as funcións de núcleo ex situ na recuperación e conservación das razas bovinas autóctonas de Galicia en perigo de extinción. Como resultado da actividade de cría dos animais no dito centro e co fin de fomenta-la explotación das razas bovinas autóctonas na Comunidade Autónoma galega e a súa difusión, no marco dun desenvolvemento rural sustentable, formalizaranse os pertinentes convenios de colaboración para a cesión de gando entre aqueles gandeiros interesados nas razas e na súa conservación.
Prazo de presentación de solicitudes:
Quince días hábiles desde a publicación deste anuncio. As solicitudes terán validez ata o 31 de marzo de 2004, sempre e cando houbera gando de cesión e se cumprisen os requisitos establecidos nas condicións de cesión.
Obxectivo:
A recuperación das razas bovinas autóctonas.
Documentación:
A determinada nas condicións de cesión.
As condicións de cesión poderán examinarse no Servicio de Producción Gandeira, en San Caetano (Santiago de Compostela), no Centro de Recursos Zooxenéticos no Pazo de Fontefiz (Coles-Ourense) ou delegacións provinciais da Consellería de Política Agroalimentaria e Desenvolvemento Rural, en días hábiles desde as 9 ás 14 horas, ou tamén a través da Internet na enderezo:
http://www.xunta.es/contratación.
Santiago de Compostela, 5 de febreiro de 2004.
P.D. (Orde 19-9-2003)
José Antonio Álvarez Vidal
Secretario xeral da Consellería de Política
Agroalimentaria e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
ORDE do 24 de xaneiro de 2004 pola que se convoca o Premio das Letras e das Artes de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/02/2004

Por medio do Decreto 288/1994, modificado no seu artigo 5º polo Decreto 286/1995, creouse o Premio das Letras e das Artes de Galicia. Este premio ten como finalidade a de recoñecer e recompensa-lo labor daquelas persoas que coa súa traxectoria creadora contribuíron á conservación, á expansión e ó engrandecemento da cultura galega en calquera campo.
Por todo isto,
DISPOÑO:
Artigo 1º
Convócase o Premio das Letras e das Artes de Galicia correspondente a 2004 co fin de recoñecer e recompensa-los méritos daquelas persoas que dedicaron gran parte da súa actividade ás letras e ás artes en calquera das súas múltiples manifestacións, con resultado do engrandecemento e afirmación dos valores culturais de Galicia.
Artigo 2º
O premio está dotado con trinta e seis mil euros (36.000 A) con cargo á aplicación orzamentaria 10.02.353.B.640.1 dos orzamentos xerais da Comunidade Autónoma de Galicia para 2004, quedando condicionada á existencia de crédito adecuado e abondo para o seu financiamento.
Artigo 3º
1. O premio será indivisible e non poderá concederse a título póstumo.
2. O premio pode ser declarado deserto.
Artigo 4º
1. A presentación dos candidatos poderá realizala calquera institución, fundación, academia, federación, asociación ou centro cultural ou de investigación, mediante escrito dirixido ó conselleiro de Cultura, Comunicación Social e Turismo, segundo o modelo que figura como anexo desta orde, a que se xuntará o currículo do candidato.
2. O escrito e o currículo a que se fai referencia no parágrafo anterior serán presentados no rexistro xeral da Consellería de Cultura, Comunicación Social e Turismo ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro antes do 15 de marzo deste ano.
Artigo 5º
1. O premio dictaminarase o día 17 de maio, Día das Letras Galegas, nun acto institucional.
2. O xurado poderá convocar para este acto ata cinco finalistas.
Artigo 6º
Tódalas decisións do xurado serán inapelables.
Artigo 7º
As institucións, fundacións, academias, federacións, asociacións, centros culturais ou de investigación que propuxesen candidatos e non resultasen premiados, poderán retira-la documentación presentada no prazo de trinta (30) días naturais contados a partir do seguinte a aquel en que se produza o dictame. Transcorrido este prazo, arquivarase sen máis trámite.
Disposicións derradeiras
Primeira.-Facúltase a directora xeral de Promoción Cultural para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de xaneiro de 2004.
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 36/2004, do 29 de xaneiro, polo que se aproba o escudo do Concello de Samos (Lugo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 18/02/2004

O Concello de Samos considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do seu escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de Autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintenove de xaneiro de dous mil catro
DISPOÑO:
Artigo único.-Aproba-lo escudo do Concello de Samos, que figura como anexo, organizado do seguinte xeito: de goles (vermello), unha cruz pometada e fixada de ouro (amarelo), adornada de rubíes e cantonada de catro vieiras de prata. Ó timbre, coroa real pechada.
Santiago de Compostela, vintenove de xaneiro dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 27/2004, do 6 de febreiro, polo que se nomea delegado provincial da Coruña a Luis Alberto Álvarez Freijido.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 07/02/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día seis de febreiro de dous mil catro,
DISPOÑO:
Nomear a Luis Alberto Álvarez Freijido delegado provincial da Coruña.
Santiago de Compostela, seis de febreiro de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego
e Relacións Laborais
CONSELLERÍA DE CULTURA, COMUNICACIÓN SOCIAL
E TURISMO
DECRETO 26/2004, do 6 de febreiro, polo que se nomea directora xeral do Maior e de Persoas con Discapacidade a Elisa Madarro González.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 07/02/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día seis de febreiro de dous mil catro,
DISPOÑO:
Nomear a Elisa Madarro González directora xeral do Maior e de Persoas con Discapacidade.
Santiago de Compostela, seis de febreiro de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 25/2004, do 6 de febreiro, polo que se dispón que cese Elisa Madarro González como delegada provincial da Coruña.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 07/02/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día seis de febreiro de dous mil catro,
DISPOÑO:
Que cese, por pase a outro destino, Elisa Madarro González como delegada provincial da Coruña.
Santiago de Compostela, seis de febreiro de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 24/2004, do 6 de febreiro, polo que se dispón que cese Armando González López como director xeral do Maior e de Persoas con Discapacidade.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 07/02/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día seis de febreiro de dous mil catro,
DISPOÑO:
Que cese, por petición propia, Armando González López como director xeral do Maior e de Persoas con Discapacidade, agradecéndolle os servicios prestados.
Santiago de Compostela, seis de febreiro de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego
e Relacións Laborais
RESOLUCIÓN do 14 de xaneiro de 2004, da Secretaría Xeral da Consellería de Cultura, Comunicación Social e Turismo, pola que se inscribe a Associação dos Amigos do Caminho de Santiago do Norte de Portugal no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/02/2004

Examinada a solicitude de inscrición no Rexistro de Entidades de Promoción do Camiño de Santiago, presentada pola Associação dos Amigos do Caminho de Santiago do Norte de Portugal, do 8 de xaneiro de 2004.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Associação dos Amigos do Caminho de Santiago do Norte de Portugal quede inscrita no Rexistro de Entidades de Promoción do Camiño de Santiago co número 152.
Santiago de Compostela, 14 de xaneiro de 2004.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 7 de xaneiro de 2004, da Secretaría Xeral da Consellería de Cultura, Comunicación Social e Turismo, pola que se inscribe a Asociación Socio-Cultural de Ayuda al Peregrino Pequeño Potala no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/02/2004

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Socio-Cultural de Ayuda al Peregrino Pequeño Potala, do 30 de decembro de 2003.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Socio-Cultural de Ayuda al Peregrino Pequeño Potala quede inscrita no Rexistro de Entidades de Promoción do Camiño de Santiago co número 151.
Santiago de Compostela, 7 de xaneiro de 2004.
Andrés González Murga
Secretario xeral da Consellería de Cultura,
Comunicación Social e Turismo
ORDE do 29 de xaneiro de 2004 pola que se designan tres vocais da comisión de selección dos participantes no curso para a obtención do diploma de directivo, convocado mediante resolución do director da Escola Galega de Administración Pública do 10 de decembro de 2003.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 09/02/2004

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que selecciona os aspirantes a participar no curso para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes no curso para a obtención do diploma de directivo, convocado mediante resolución do director da Escola Galega de Administración Pública, do 10 de decembro de 2003, as seguintes persoas:
-Jaime Bouzada Romero, inspector xeral de Servicios da Xunta de Galicia.
-Alfonso Rueda de Valenzuela, director xeral de Administración local.
-José Ramón Lete Lasa, director xeral para o Deporte.
Santiago de Compostela, 29 de xaneiro de 2004.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 29 de xaneiro de 2004 pola que se designan vocais da comisión de selección dos participantes no curso para a obtención do diploma de directivo, convocado mediante Resolución do 10 de decembro de 2003.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/02/2004

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro
(DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que efectúa a selección dos aspirantes a participar no curso para a obtención do citado diploma estará integrada, entre outros membros, por un profesor das universidades de Galicia e por un funcionario que estea en posesión do diploma de directivo. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes no curso para a obtención do diploma de directivo, convocado mediante resolución do director da Escola Galega de Administración Pública, do 10 de decembro de 2003, as seguintes persoas:
-María Teresa Carballeira Rivera, profesora titular de dereito administrativo da Universidade de Santiago de Compostela.
-Manuel Martínez Oubiña, secretario xeral da Consellería de Xustiza, Interior e Administración Local.
Santiago de Compostela, 29 de xaneiro de 2004.
Domingo Bello Janeiro
Director da Escola Galega de Administración
Pública
RESOLUCIÓN do 29 de xaneiro de 2004 pola que se designa secretario da comisión de selección dos participantes no curso para a obtención do diploma de directivo, convocado mediante Resolución do 10 de decembro de 2003.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/02/2004

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que selecciona os aspirantes a participar no curso para a obtención do citado diploma estará integrada, entre outros membros, por un secretario, que deberá ser un funcionario destinado na Escola Galega de Administración Pública. En virtude do anterior,
DISPOÑO:
Artigo único.-Designar a Manuel Braña Gutiérrez como secretario da comisión que levará a cabo a selección dos participantes no curso para a obtención do diploma de directivo, convocado mediante resolución do director da Escola Galega de Administración Pública do 10 de decembro de 2003.
Santiago de Compostela, 29 de xaneiro de 2004.
Domingo Bello Janeiro
Director da Escola Galega de Administración
Pública
RESOLUCIÓN do 29 de xaneiro de 2004 pola que se nomea profesor-director do curso para a obtención do diploma de directivo, convocado mediante Resolución do 10 de decembro de 2003.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/02/2004

O Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro), e 319/1996, do 26 de xullo (DOG nº 153, do 6 de outubro), regula o diploma de directivo, establecendo que, para ocupa-los postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto de que se trate.
Segundo dispón o artigo 7 do citado decreto, a Escola Galega de Administración Pública designará un profesor-director dos cursos.
Convocado, por Resolución do 10 de decembro de 2003, un curso para a obtención do diploma de directivo,
RESOLVO:
Nomear profesor-director do curso para a obtención do diploma de directivo, convocado mediante resolución do director da Escola Galega de Administración Pública, do 10 de decembro de 2003, a Koldo Echebarría Ariznabarreta, profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 29 de xaneiro de 2004.
Domingo Bello Janeiro
Director da Escola Galega de Administración
Pública
RESOLUCIÓN do 23 de xaneiro de 2004, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores de Lira, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/02/2004

Examinada a adaptación dos estatutos da Confraría de Pescadores de Lira ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 8 de novembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores de Lira que consta de 94 artigos, unha disposición adicional, unha derrogatoria, e unha derradeira (64 páxinas), inscribila no Rexistro de Confrarías e das súas federacións no folio 6 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 23 de xaneiro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 15 de xaneiro de 2004, complementaria da do 30 de outubro de 2003, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2004, correspondentes ós concellos das catro provincias da Comunidade Autónoma de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 10/02/2004

Como consecuencia da modificación das festas laborais de carácter local levada a cabo polo Con
cello de Vilagarcía de Arousa e realizada -por petición do concello- a oportuna rectificación pola delegación provincial da Consellería de Asuntos Sociais, Emprego e Relacións Laborais de Pontevedra, en Vigo, cómpre face-la correspondente rectificación na antedita resolución, publicada no Diario Oficial de Galicia nº 220, do mércores 12 de novembro de 2003, así:
-No anexo IV, provincia de Pontevedra, na páxina 13.974, onde di: «61. Vilagarcía de Arousa: 22 de maio, Santa Rita; 16 de agosto, San Roque», debe dicir: «61. Vilagarcía de Arousa: 24 de maio, Santa Rita; 16 de agosto, San Roque».
Santiago de Compostela, 15 de xaneiro de 2004.
José Vázquez Portomeñe
Director xeral de Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 8 de xaneiro de 2004 pola que se publica o estado de execución do orzamento da Comunidade Autónoma e as sús modificacións, e a situación da tesourería e movementos por operacións orzamentarias e extraorzamentarias correspondentes ó terceiro trimestre de 2003.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/02/2004

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó terceiro trimestre de 2003, que figuran como anexo a esta resolución.
Santiago de Compostela, 8 de xaneiro de 2004.
José Antonio Orza Fernández
Conselleiro de Economía e Facenda
CONSELLERÍA DE FAMILIA, XUVENTUDE, DEPORTE E
VOLUNTARIADO
CORRECCIÓN de erros.-Resolución do 23 de xaneiro de 2004 pola que se convocan cursos de informática de xestión municipal para persoal de corporacións locais da Comunidade Autónoma galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/02/2004

Advertidos erros na citada resolución, publicada no Diario Oficial de Galicia número 19, do 29 de xaneiro de 2004, cómpre face-las oportunas correccións.
No anexo I na base 2. Destinatarios do curso xestor de bases de datos relacionais, onde di: «Funcionarios de Administración local pertencentes ós grupos A e B», debe dicir: «Persoal de corporacións locais da Comunidade Autónoma galega».
No anexo I na base 2. Destinatarios do curso folla de cálculo avanzado. Microsoft excel, onde di: «Funcionarios da Administración local pertencentes ós grupos A e B», debe dicir: «Persoal de corporacións locais da Comunidade Autónoma galega».
Deberá aparecer unha base sexta.-Valoración, que diga: para os efectos do establecido na resolución do INAP, do 26 de outubro de 1994, BOE nº 267, do 8 de abril, e corrección de erros, BOE nº 311, do 29 de decembro, pola que se establecen os criterios de recoñecemento e valoración dos cursos de Administración local en cumprimento do establecido na orde do Ministerio para as Administracións Públicas do 10 de agosto de 1994, a estes cursos outorgaráselles unha puntuación de 0,20 puntos.
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 18/2004, do 22 de xaneiro, polo que se modifica o Decreto 134/2001, do 7 de xuño, que establece o programa das unidades de promoción e desenvolvemento no ámbito da Comunidade Autónoma de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — I. DISPOSICIÓNS XERAIS — 02/02/2004

Ó abeiro do disposto no artigo 29.1º do Estatuto de autonomía de Galicia, de conformidade co preceptuado polo artigo 149.1º.7 da Constitución española, correspóndelle á Comunidade Autónoma a execución da lexislación estatal en materia laboral, asumindo as facultades, funcións e servicios que, neste ámbito e a nivel de execución, posúe o Estado. Así mesmo, debe terse en consideración o traspaso a Galicia das funcións e servicios que, no ámbito do traballo, o emprego e a formación, realizaba o Instituto Nacional de Emprego, e que foron asumidos en virtude do previsto no Decreto 289/1997, do 9 de outubro.
Modificada a norma estatal que regula as unidades de promoción e desenvolvemento, procede, en aplicación dos precitados preceptos, e no que atinxe á súa duración, adecua-la normativa autonómica pola que se establece o programa de unidades de promoción e desenvolvemento en Galicia (Decreto 134/2001, do 7 de xuño).
De conformidade coa nova estructura orgánica da Xunta de Galicia, establecida mediante o Decreto 8/2003, do 18 de xaneiro, e en virtude do previsto polo Decreto 212/2003, do 3 de abril, correspóndelle á Consellería de Asuntos Sociais, Emprego e Relacións Laborais a xestión das políticas activas de emprego, dentro das que se enmarcan as unidades de promoción e desenvolvemento.
Consecuentemente co exposto, é polo que, por proposta da conselleira de Asuntos Sociais, Emprego e Relacións Laborais, consultado o Consello Galego de Relacións Laborais, logo de informe favorable da Asesoría Xurídica e da deliberación do Consello da Xunta de Galicia, na súa sesión do día vintedous de xaneiro de dous mil catro,
DISPOÑO:
Artigo único.
O artigo 5 do Decreto 134/2001, do 7 de xuño, polo que se establece o programa das unidades de promoción e desenvolvemento no ámbito da Comunidade Autónoma de Galicia, queda redactado como segue:
«A duración das unidades de promoción e desenvolvemento non poderá exceder de dous anos, dividida en fases de seis meses».
Disposicións derradeiras
Primeira.-Autorízase a conselleira de Asuntos Sociais, Emprego e Relacións Laborais para dictar cantas disposicións sexan necesarias para a aplicación desta norma.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintedous de xaneiro de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego e Relacións Laborais
DECRETO 15/2004, do 15 de xaneiro, polo que se modifica o artigo 14.1º do Regulamento de máquinas recreativas e de azar, aprobado polo Decreto 106/1998, do 12 de febreiro.
CONSELLERÍA DE XUSTIZA, INTERIOR E ADMINISTRACIÓN LOCAL — I. DISPOSICIÓNS XERAIS — 28/01/2004

A introducción das máquinas de xogo tipo «A especial» pola disposición adicional décimo cuarta da Lei 3/2002, do 29 de abril, de medidas de réxime fiscal e administrativo, supuxo un notorio avance na regulación xeral das máquinas recreativas e de azar.
Sen embargo, a novidade lexislativa débese desenvolver normativamente, o que se levou a cabo nun primeiro momento pola Orde do 31 de xaneiro de 2003, pola que se establece o procedemento de homologación dos modelos das máquinas de xogo «A especial».
Pero esta regulación amósase claramente insuficiente na súa aplicación práctica, ó haber unha clara lagoa legal no referente ás constitucións das fianzas que prevé o artigo 14 do Regulamento de máquinas recreativas e de azar, aprobado polo Decreto 106/1998, do 12 de febreiro, para outros tipos de máquinas, pero que non prevía, como era lóxico, as fianzas para o novo tipo de máquina introducido pola devandita Lei 3/2002.
Cómpre, en consecuencia, adapta-la normativa en vigor e enche-la lagoa coa previsión das contías das fianzas para este tipo de máquinas.
Na súa virtude, por proposta do conselleiro de Xustiza, Interior e Administración Local, de acordo coa Comisión do Xogo de Galicia, e de acordo co dictame do Consello Consultivo de Galicia e logo de deliberación do Consello da Xunta de Galicia na súa reunión do día quince de xaneiro de dous mil catro,
DISPOÑO:
Artigo único.
O número 1, do artigo 14 do Regulamento de máquinas recreativas e de azar, aprobado polo Decreto 106/1998, do 12 de febreiro, queda redactado do seguinte xeito:
«Para obte-la autorización e inscrición como empresa fabricante, importadora ou distribuidora de máquinas recreativas e de azar ou de elementos directamente relacionados con elas, as empresas deberán constituír previamente fianza, que, en ningún caso será inferior ó 25% do capital social, polos seguintes importes:
-Fabricante, importadora e distribuidora de máquinas tipo «A»: 18.030,36 euros.
-Fabricante, importadora e distribuidora de máquinas tipo «A especial»: 24.000 euros
-Fabricante, importadora e distribuidora de máquinas tipo «B» ou «C»: 30.050,60 euros».
Disposición derrogatoria
Quedan derrogadas tódalas disposicións de igual ou inferior rango que se opoñan ó disposto neste decreto.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, quince de xaneiro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
CORRECCIÓN de erros.-Lei 9/2003, do 23 de decembro, de medidas tributarias e administrativas.
PRESIDENCIA — I. DISPOSICIÓNS XERAIS — 28/01/2004

Advertidos erros na Lei 9/2003, do 23 de decembro, de medidas tributarias e administrativas, publicada no Diario Oficial de Galicia nº 251, do 29 de decembro de 2003, efectúanse as seguintes correccións:
Na páxina 16.183, no artigo 6.2.B), letra b), o parágrafo que di: «-Máquinas ou aparellos de tres ou máis xogadores: 6.920 euros máis o resultado de multiplicar por 2.788 o producto do número de xogadores polo prezo autorizado para a partida.», aparece repetido, e debe figurar soamente unha vez.
Na páxina 16.187, na disposición transitoria única, onde di: «... persoal estutario...», debe dicir: «... persoal estatutario...».
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Lei 8/2003, do 23 de decembro, de orzamentos xerais da Comunidade Autónoma de Galicia para o ano 2004.
PRESIDENCIA — I. DISPOSICIÓNS XERAIS — 03/02/2004

Advertidos erros na Lei 8/2003, do 23 de decembro, de orzamentos xerais da Comunidade Autónoma de Galicia para o ano 2004, publicada no Diario Oficial de Galicia nº 251, do 29 de decembro de 2003, efectúanse as seguintes correccións:
Na páxina 16.096, no segundo parágrafo da exposición de motivos, onde di: «... están concibidos tanto ó reforzamento do investimento ...», debe dicir: «... están concibidos tanto o reforzamento do investimento ...». Onde di: «... iniciativa empresarial, coma ós intentos ...», debe dicir: «... iniciativa empresarial, coma os intentos ...».
Na páxina 16.097, no cadro do artigo 2.Dous: onde di: «34 - Benestar comunitario 186.592.514», debe dicir: «34 - Benestar comunitario 186.552.790». Onde di: «61 - Agricultura, gandería e pesca 349.960.346», debe dicir: «61 - Agricultura, gandería e pesca - 350.000.070».
Na páxina 16.099, no cadro do artigo 3.Dous, onde di: «Obras e Servicios Hidráulicos - 3.207.000 68.183.000», debe dicir: «Obras e Servicios Hidráulicos - 3.207.000 - 68.163.000».
Na páxina 16.116, no cadro do anexo 1, onde di: «Pesca e Asuntos Marítimos (outras) - 667.331 666.791», debe dicir: «Pesca e Asuntos Marítimos (outras) - 667.331 - - 667.331».
Na páxina 16.116, no cadro do anexo 2, onde di, «Salarios de persoal docente, incluídas cargas sociais - 24.927,692 - 4.927,69», debe dicir: «Salarios de persoal docente, incluídas cargas sociais - 24.927,69 - 24.927,69».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 21 de xaneiro de 2004 pola que se dispón que cese Víctor Manuel Cabrera Sánchez como xerente desta universidade.
UNIVERSIDADE DA CORUÑA — III. OUTRAS DISPOSICIÓNS — 06/02/2004

Actuando de conformidade co establecido no artigo 65.1º dos estatutos desta universidade, aprobados
polo decreto da Xunta de Galicia 253/1992, do 10 de setembro, e modificados polos decretos 245/1998, do 30 de xullo, e 41/2000, do 25 de febreiro.
RESOLVO:
Oído o Consello Social, que cese Víctor Manuel Cabrera Sánchez como xerente da Universidade da Coruña con efectos económicos e administrativos do
día 21 de xaneiro de 2004, manifestándolle expresamente o recoñecemento polo labor realizado durante o desempeño do seu cometido.
A Coruña, 21 de xaneiro de 2004.
José María Barja Pérez
Rector da Universidade da Coruña
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 19/2004, do 29 de xaneiro, polo que se nomea delegado provincial de Ourense a Miguel Abad Vila.
CONSELLERÍA DE SANIDADE — II. AUTORIDADES E PERSOAL — 02/02/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia, na súa reunión do día vintenove de xaneiro de dous mil catro.
DISPOÑO:
Nomear a Miguel Abad Vila, delegado provincial da Consellería de Sanidade en Ourense.
Santiago de Compostela, vintenove de xaneiro de dous mil catro.
Manuel Fraga Iribarne
Presidente
José Mª Hernández Cochón
Conselleiro de Sanidade
RESOLUCIÓN do 17 de decembro de 2003, da Secretaría Xeral da Consellería de Cultura, Comunicación Social e Turismo, pola que se inscribe a Fundación Instituto Europeo del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/01/2004

Examinada a solicitude de inscrición no Rexistro de Entidades de Promoción do Camiño de Santiago, presentada pola Fundación Instituto Europeo del Camino de Santiago, de data 9 de decembro de 2003.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia
RESOLVO:
Que a Fundación Instituto Europeo del Camino de Santiago quede inscrita no Rexistro de Entidades de Promoción do Camiño de Santiago co número 150.
Santiago de Compostela, 17 de decembro de 2003.
Andrés González Murga
Secretario xeral da Consellería de Cultura,
Comunicación Social e Turismo